बुल्समेन क्लबले पोखरामा आयोजना गरेको तेस्रो मिस्टर बुल्समेन खुल्ला राष्ट्रिय शारीरिक सुगठन प्रतियोगिताको उपाधि नेपाल व्यायाम मन्दिर, काठमाडौंका मिलनविक्रम सिजापतिले जितेका छन् । ८० किलो तौलमा प्रथम हुँदै फाइनलमा पुगेका उनले सबै तौल समूहमा प्रथम हुने ६ जना प्रतियोगीमध्ये उत्कृष्ट हुँदै उपाधि चुमे । प्रतियोगिताअन्र्तगत प्रथम महिला फिटनेस च्याम्पियनसिप–२०७५ को उपाधि बज्र ननिता फिटनेस काठमाडौंकी बिनिता राईले जितिन् । उक्त प्रतिस्पर्धामा फिजिकल फिटनेसकी सुजिता मानन्धर दोस्रो तथा मसल वल्र्ड जिम काठमाडौंकी शोभा मानन्धर तेस्रो घोषित भएका थिए ।
६५ किलो तौल समूहमा बुटवल फिटनेसका मोतीलाल चौधरी प्रथम, फिटनेस फस्र्ट मन्दिरका रोजेज बर्जाचार्य द्वितीय तथा डिभाइन फिजिकल काठमाडौंका प्रज्वलमान शाक्य तृतीय भए । ७० किलो तौलमा मेगा जिम पोखराका भरत श्रेष्ठ प्रथम, नेपाल व्यायाम काठमाडौंका सञ्जीवकुमार श्रेष्ठ द्वितीय र विराटनगर पावर जिमका अमृत दमाई तृतीय भए । ७५ किलो तौलमा भक्तपुर पारामाउन्ट फिजिकलका प्रवेश श्रेष्ठले बाजी मारे ।
तत्कालीन नेपालको छापा बजारमा युवाहरुलाई आकर्षित गर्ने नेपाली भाषाको पत्रिकाको अभाव खट्किरहेको बेला युवा वर्गको रुचिलाई ध्यानमा राखेर साप्ताहिकको परिकल्पना गरिएको हो । कान्तिपुर पब्लिकेसन्सको तेस्रो प्रकाशन साप्ताहिकका संस्थापक सम्पादक किशोर नेपाल हुन् । लक्षित वर्ग युवाहरू भए पनि साप्ताहिकले सबै उमेर समूह, वर्ग, समुदायका पाठकहरूलाई समेट्ने दृष्टिकोणका साथ प्रारम्भदेखि नै सबैका लागि सम्पूर्ण पत्रिकाको अवधारणालाई आत्मसात गर्दै आएको छ ।पुरा पढ्नुहोस्